Peter Marcin

Mgr. art. Peter Marcin (* 27. marec 1966, Ružomberok) je slovenský herec, moderátor, spevák a režisér.

 Život 
Talent v sebe našiel už v detstve, keď svoje prvé verejné vystúpenie absolvoval už ako trojročný. Počas základnej školy začal chodiť na hodiny klavíra do ľudovej školy umenia a na gymnáziu založil rockovú kapelu. Neskôr sa venoval ochotníckemu divadlu a odohral jednu sezónu v Divadle J. G. Tajovského vo Zvolene ako elév. Na Vysokej škole múzických umení študoval odbor herectvo v ročníku popredného slovenského režiséra Miloša Pietora.

Počas Nežnej revolúcie v Československu sa aktívne zapájal do študentského revolučného hnutia.

Herecká kariéra Petra Marcina začala v dabingu. Jeho prvou veľkou hlavnou postavou v dabingu bol komander „Rajker“ v seriáli Star Trek. Dodnes Peter prepožičal svoj hlas mnohým svetovým hercom a rozprávkovým postavám (napr. Garfield, Val Kilmer, Joe Pesci...)

V televízii začínal s Televíkendom a Kolesom šťastia.

V bývalom Rádiu Twist (dnes Viva) Peter moderoval svoju vlastnú reláciu Spolužiaci, ktorá si získala veľkú obľubu u poslucháčov. Ďalší program, kabaret Twister, ho preslávil u poslucháčov po celom Slovensku. 
Úspech Twisteru vyústil do televíznej podoby tohto kabaretu a vznikol Uragánhttp://www.csfd.cz/film/236614-uragan/?podle=bodu&limk=-1&limr=. Peter Marcin sa podieľal na scenári, program režíroval a stvárňoval v ňom rôzne postavy. Uragán sa po prechode na komerčnú televíziu premenoval na Hurikán.

V roku 2006 vytvoril jeden z najúspešnejších televíznych projektov na Slovensku, televízny sitkom Susedia. Tento program drží historické rekordy v sledovanosti na Slovensku a bol preložený a vysielaný aj v zahraničí.

V januári 2009 prestúpil do Slovenskej televízie kde uvádzal svoju úspešnú talkshow Chodili sme spolu a s Mariánom ČekovskýmČeky: Šašo alebo spevák roka?, aktuality.sk i reláciu Minitalent Show Mini Talent Show nasadila Jednotka na piatok, štartuje v druhej polovici septembra (prvé obrázky)Z Petra Marcina bude kráľ detských talentov, koktail.pravda.skStv za tri mesiace objavila a prezentovala viac ako 70 malych talentov, v ktorej sa prezentovali detské talenty. Z talkshow Chodili sme spolu bolo odvysielaných 54 častí. 

V roku 2011 sa zúčastnil televíznej tanečnej show Let´s Dance, z ktorej musel kvôli zraneniu odstúpiť tesne pred finále.

Vydal aj vlastný hudobný album Klaun, na ktorom naspieval cover verzie populárnych slovenských hitov z 80-tych rokov. CD získalo cenu Platinová platňa.

Peter Marcin patrí medzi najpopulárnejších komikov a humoristov na Slovensku. Počas svojej kariéry získal zatiaľ v prestížnych diváckych anketách 13 televíznych ocenení v kategóriách najlepší zabávač a najlepšia zábavná relácia televíznej obrazovky (OTO a TOM).

Je ženatý s právničkou Ľuboslavou a má syna Petra.

Účinkoval v DAB Nitra v predstavení Korepetítor a v SND v predstavení Netopier.
V roku 2013 pripravoval pre RTVS pôvodný sitcom Hlavne, že sa máme radi... v ktorom stvárnil hlavnú postavu Jozefa a účinkoval v projekte Českej televízie České století kde si vo filme k udalostiam roku 1968 - Musíme se dohodnout zahral postavu Vasiľa Biľaka. 

Od septembra 2014 moderuje na obrazovkách RTVS talkshow Neskoro večer. Od januára 2018 do roku 2022 opäť účinkoval v obnovenom sitcome Susedia.

 Ocenenia 
Je držiteľom niekoľkých prestížnych ocenení OTO (Osobnosť televíznej obrazovky) a TOM (Televízna osobnosť Markízy), vo viacerých kategóriách.
 2004 – TOM 2004
 2005 – TOM 2005, Najlepší zabávač
 2005 – Top TOM 
 2006 – Absolútny OTO
 2006 – Humorista roka, OTO
 2006 – TOM 2006, Hurikán
 päť nominácií na OTO

 Tvorba Petra Marcina 

 Chlapci a chlapi (1988) – československý TV seriál, herec
 Televíkend – dokumentárno – hraný cyklus, moderátor
 Koleso šťastia – TV súťažná show, moderátor
 Spolužiaci (1997 – 1999) – talk show, rádio Twist – moderovanie, scenár, réžia
 Twister (2000 – 2002) – rozhlasový kabaret, rádio Twist – herec, režisér, spolupráca na scenári
 Uragán (2001 – 2005) – kabaret – herec, réžia, spolupráca na scenári
 Milionár (2004) – TV súťažná show, žolík v Detskom Milionárovi (07.12.2004)
 Na skle maľované (2005 – 2006) – Divadlo Nová Scéna, postava "Rozprávač"
 CD Hity z Uragánu (2005) – spev
 Hurikán (2006) – kabaret – herec, réžia, spolupráca na scenári
 Susedia (2006 – 2007) – sitkom – herec, réžia, spolupráca na scenári
 CD Klaun (2006) – spev, produkcia - Jumbo Music JM 0004-2-331, CD  Peter Marcin – Klaun, discogs.com
 Človeče, nehnevaj sa (2007) – TV súťažná show, moderátor
 Ste chytrejší ako piatak? (2007) – zábavná súťaž, moderátor
 Normálna rodinka (2008) – skeč show – herec, scenár, réžia
 Chodili sme spolu (2009 – 2011) – talkshow – moderátor, scenár
 Mini Talent Show (2009 – 2010) – talentová show – moderátor
 Mŕtvola musí zomrieť (2011) – film – hlavná postava (Bandy)
 Let's Dance (2011) – tanečná show
 Netopier (2011) – predstavenie v opere SND, postava "Frosch"
 Športovec roka (2011 – 2013) – priamy prenos, scenár, moderátor
 Korepetítor (2012 – 2014) – divadelné predstavenie v DAB Nitra, hlavná postava "Leon"
 Hlavne, že sa máme radi... (2013) – slovenský sitkom (námet, réžia, hl. postava Jozef)
 Kúzelný Silvester (2013)- Silvestrovská show – Česká televízia a Slovenská televízia, moderovanie spolupráca na scenári
 Musíme se dohodnout 1968 (2014) – český film z cyklu České století, postava Vasiľ Biľak
 Neskoro večer (2014 – súčasnosť) – talkshow – moderátor, scenár, producent, réžia
 Ach Júlia, Och Rómeo! Na vine je Shakespeare? (2015) –  divadelné predstavenie, hlavná postava "Rómeo"
 Panelák (2017) – seriál, v 5. časti si zahral sám seba
 Susedia (2018 – 2022) – sitkom – herec, réžia, spolupráca na scenári
 Druhá šanca (2022) – seriál - herec, zahral si postavu Toman
 Lásky v Istanbule (2025) – seriál - herec, zahral si postavu Vladimíra Rajského
 Neuer (2025) – seriál - herec, zahral si postavu Mjr. Emila Nádasiho

 Filmografia (dabing) 

 Tom a Jerry vo filme (1992) – Tom (TV Markíza)
 Goofy (1996) – Goofy
 Mulan (1998) – Chi Fu

 Referencie 

 Iné projekty 

 Externé odkazy 
 Umelcova stránka

Kategória:Slovenskí dabingoví herci
Kategória:Slovenskí divadelní herci
Kategória:Slovenskí televízni herci
Kategória:Slovenskí humoristi
Kategória:Slovenskí moderátori
Kategória:Slovenskí rozhlasoví moderátori
Kategória:Slovenskí televízni moderátori
Kategória:Slovenskí speváci
Kategória:Osobnosti z Ružomberka